2002/764/EY: Komission päätös, tehty 25 päivänä syyskuuta 2002, yhteisön taloudellisesta tuesta lampaiden bluetongue-taudin hävittämiseksi Ranskasta vuonna 2000 (tiedoksiannettu numerolla K(2002) 3536)



Virallinen lehti nro L 259 , 27/09/2002 s. 0054 - 0057



Komission päätös, tehty 25 päivänä syyskuuta 2002, yhteisön taloudellisesta tuesta lampaiden bluetongue-taudin hävittämiseksi Ranskasta vuonna 2000 (tiedoksiannettu numerolla K(2002) 3536) (Ainoastaan ranskankielinen teksti on todistusvoimainen) (2002/764/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 3 artiklan 3 kohdan, sekä katsoo seuraavaa: (1) Ranska vahvisti 27 päivänä lokakuuta 2000 komissiolle, että bluetongue-tautitapauksia on puhjennut lampaissa Korsikalla. Taudin puhkeaminen aiheuttaa vakavan vaaran yhteisön karjalle. (2) Yhteisö voi päätöksessä 90/424/ETY säädettyjen edellytysten mukaisesti osallistua jäsenvaltiolle aiheutuvien tukikelpoisten menojen rahoitukseen edistääkseen taudin nopeaa hävittämistä. (3) Neuvoston asetuksen (EY) N:o 1258/1999(3) 3 artiklan 2 kohdan mukaan yhteisön sääntöjen mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan Euroopan maatalouden ohjaus- ja tukirahaston tukiosastosta. Varainhoidon valvonnassa sovelletaan kyseisen asetuksen 8 ja 9 artiklaa. (4) Yhteisön taloudellinen tuki myönnetään vain sillä edellytyksellä, että suunnitellut toimet on toteutettu tehokkaasti ja että viranomaiset antavat kaiken tarvittavan tiedon säädetyssä määräajassa. (5) Ranska teki 13 päivänä kesäkuuta 2001 virallisen korvaushakemuksen kaikista sen alueella vuoden 2000 loppuun saakka aiheutuneista menoista. (6) Nyt on syytä ennen komission tarkastusten suorittamista vahvistaa yhteisön taloudellisen tuen ennakon määrä. Tämän ennakon suuruudeksi on laskettu 50 prosenttia yhteisön rahoitusosuudesta, joka on vahvistettu eläinten hinnan korvaamisesta esitettyjen kulujen perusteella ja rajoittamalla väliaikaisesti "muut kulut" 10 prosenttiin näiden korvausten määrästä. (7) On syytä täsmentää päätöksen 90/424/ETY 3 artiklassa käytetyt ilmaisut "riittävän korvauksen maksaminen nopeasti karjankasvattajille" sekä "hävittämisestä, puhdistuksesta, desinfioinnista ja hyönteisten hävittämisestä aiheutuvat kulut". (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ranska voi saada yhteisön taloudellista tukea riittävän korvauksen maksamiseksi nopeasti vuonna 2000 havaitun lampaiden bluetongue-taudin hävittämiseksi toteutettujen toimenpiteiden vuoksi karjansa pakollisesti teurastamaan joutuneille omistajille päätöksen 90/424/ETY 3 artiklan 2 kohdan säännösten mukaisesti. 2 artikla Tässä päätöksessä tarkoitetaan ilmaisulla: a) "riittävän korvauksen maksaminen nopeasti" korvauksen maksamista 90 päivän kuluessa teurastuksesta sen mukaan, mikä eläinten arvo oli välittömästi ennen tautitartuntaa tai teurastusta, sanotun kuitenkaan rajoittamatta komission asetuksen (EY) N:o 296/96(4) 4 artiklan 2 kohdan säännösten soveltamista; b) "hävittämisestä, puhdistuksesta, desinfioinnista ja hyönteisten hävittämisestä aiheutuvat kulut" sellaisten tuotteiden arvonlisäverotonta ostohintaa, joita käytetään tartuntatilojen puhdistamiseen ja desinfiointiin tai hyönteisten hävittämiseen näiltä tiloilta, sekä ruhojen hävittämiseen käytetyistä palveluista aiheutuneita kuluja. 3 artikla 1. Osana 1 artiklassa tarkoitettua yhteisön taloudellista tukea maksetaan 65000 euron ennakko Ranskalta saatavien todistusasiakirjojen perusteella - asiakirjoissa todetaan, että omistajille on maksettu nopeasti riittävä korvaus pakollisesta teurastuksesta, eläinten hävittämisestä ja tarvittaessa tilan ja välineiden puhdistukseen ja desinfiointiin ja hyönteisten hävittämiseen käytetyistä tuotteista sekä saastuneiden rehujen ja välineiden hävittämisestä -, jollei 4 artiklassa tarkoitettujen tarkastusten tuloksista muuta johdu. 2. Edellä 1 kohdassa tarkoitettuihin asiakirjoihin on sisällyttävä epidemiologinen kertomus kaikista tiloista, joilla eläimiä on teurastettu ja hävitetty, sekä rahoituskertomus. 3. Rahoituskertomuksessa on otettava huomioon kullakin tilalla lampaiden bluetongue-taudin vuoksi hävitettyjen tai teurastettujen ja hävitettyjen eläinten luokat. Nämä tiedot on toimitettava sähköisinä liitteenä olevan mallin mukaisesti. 4. Edellä 1 kohdassa tarkoitetut todistusasiakirjat on toimitettava viimeistään 60 päivän kuluttua tämän päätöksen antamisesta tiedoksi Ranskalle. 4 artikla Komissio voi yhteistyössä toimivaltaisten Ranskan viranomaisten kanssa tarkastaa paikan päällä 1 artiklassa mainittujen toimenpiteiden soveltamisen ja niihin liittyvät menot. Jäsenvaltioille ilmoitetaan tarkastusten tuloksesta. 5 artikla Tämä päätös on osoitettu Ranskan tasavallalle. Tehty Brysselissä 25 päivänä syyskuuta 2002. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 160, 26.6.1999, s. 103. (4) EYVL L 39, 17.2.1996, s. 5. LIITE I >PIC FILE= "L_2002259FI.005602.TIF"> LIITE II >PIC FILE= "L_2002259FI.005702.TIF">